༉ དབང་འདུས་ཕོ་བྲང་རྫོང་ཁག་ རུས་པའི་ས་ལུ་ ལོ་བསྟར་བཞིན་དུ་ འོང་འབབ་དངུལ་ཀྲམ་ས་ཡ་༥ དེ་རེ་བཟོ་མི་ ནུས་ཤུགས་རླུང་འཁོར་༢ ལག་ལེན་མཚམས་འཇོག་འབད་དེ་ཡོད་མི་དེ་ཡང་ རླུང་འཁོར་གྱི་ཁ་ ལཱ་འབད་མ་བཏུབ་ ཐལ་མི་ལུ་བརྟེན་ཨིན་པས།
སྤྱི་ཟླ་༢ པའི་ཟླ་ཕྱེད་ལུ་ ནུས་ཤུགས་རླུང་འཁོར་༢ ལས་༡ ལུ་ རླུང་འཁོར་གྱི་ཁ་འམ་ རྣོས་དང་འབྲེལ་བའི་ དཀའ་ངལ་བྱུང་ཡོདཔ་ཨིན་པས།
རུས་པའི་ས་ལུ་ ནུས་ཤུགས་རླུང་འཁོར་གྱི་ གློག་མེ་ཁང་ནང་ འབྲུག་གློག་མེ་ལས་འཛིན་གྱི་ ས་ཁོངས་འཕྲུལ་རིག་འགོ་དཔོན་ དབང་ཕྱུག་གིས་ སླབ་མིའི་ནང་ བཀྲམ་སྤེལ་བ་ལས་ བསླབ་བྱ་བྱིན་མི་དང་འཁྲིལ་ ལཱ་འབད་བཏུབ་མི་ ནུས་ཤུགས་རླུང་འཁོར་གཞན་དེ་ཡང་ ལག་ལེན་མ་འཐབ་པར་ མཚམས་འཇོག་འབད་དེ་ བཞག་ཅི་ཟེར་ཨིན་པས།
ཁོ་གིས་འབད་བ་ཅིན་ རླུང་འཁོར་གྱི་རྣོས་ཚུ་དང་འབྲེལ་བའི་ དཀའ་ངལ་བརྟག་དཔྱད་འབད་ནིའི་དོན་ལུ་ སྤྱི་ཟླ་༤ པའི་ཚེས་༡༢ ལུ་ མཁས་མཆོག་ཅིག་ ལྷོད་འོང་ཟེར་ཨིནམ་ད་ ད་ལྟོ་ དཀའ་ངལ་ག་ཅི་ཨིན་ན་ ཁོང་གིས་ མི་ཤེས་ཟེར་ བཤདཔ་ཨིན་པས།
འགོ་ཐོག་སྐབས་ ཇ་པཱན་ལས་ བརྟག་ཞིབ་པ་ཅིག་ སྤྱི་ཟླ་༣ པའི་ནང་ འོང་ནི་གི་ འཆར་གཞི་བརྩམས་ཡོད་རུང་ རྒྱལ་ཡོངས་ཀྱི་ སྨན་ཁབ་ལས་རིམ་ལུ་བརྟེན་ འཆར་གཞི་དེ་ ཕར་འགྱངས་འབད་ཡི་ཟེར་ དབང་ཕྱུག་གིས་ བཤདཔ་ཨིན་པས།
ད་རུང་ དོས་འདྲེན་འཕྲུལ་འཁོར་ ཀེ་རེན་ཅིག་ ནང་འདྲེན་འབད་བ་ཅིན་ མཐོ་ཚད་མི་ཊར་༤༤ ལྷགཔ་ཅིག་དང་ ཡར་འཐུ་ནིའི་ ནུས་ཤུགས་ཏཱན་༦༠ འབད་མི་དགོཔ་ལས་ གདོང་ལེན་འདུག་ཟེར་ དབང་ཕྱུག་གིས་ བཤད་ཡོདཔ་ད་ ནུས་ཤུགས་རླུང་འཁོར་༢ ལུ་ མཐོ་ཚད་མི་ཊར་༤༡ རེ་ ཡོདཔ་ཨིན་པས།
འཕྲུལ་འཁོར་ཀེ་རེན་དེ་ རྒྱལ་ཁབ་ནང་མེདཔ་ལས་ རྒྱ་གར་ལས་ འབག་འོང་དགོཔ་བཞིན་དུ་ གལ་སྲིད་ ནང་འདྲེན་འབད་དགོ་པ་ཅིན་ གསོ་བའི་སྒྲིག་གཞི་དང་འཁྲིལ་ ཉིན་གྲངས་༢༡ གི་རིང་ ཟུར་བཞག་དགོཔ་ཨིན་པས།
ཨིན་རུང་ ས་གནས་ཀྱི་ གློག་མེ་འཕྲུལ་ཁང་ནང་ ལཱ་འབད་མི་ཚུ་གིས་ གདོང་ལེན་དེ་ གོ་སྐབས་སྦེ་ ལེན་ཐོག་ལས་ ནུས་ཤུགས་རླུང་འཁོར་གྱི་སྐོར་ལས་ ལྷབ་སྦྱང་འབད་དོ་ཡོདཔ་ཨིན་པས།
ནུས་ཤུགས་རླུང་འཁོར་༢ སྤྱི་ལོ་༢༠༡༦ ལུ་ མོ་བཏབ་ལས་འགུལ་ཅིག་སྦེ་ འགོ་བཙུགས་ཏེ་ སྤྱི་ལོ་༢༠༡༨ ཚུན་ ཇ་པཱན་གྱི་ཚོང་སྡེ་ཅིག་ཨིན་མི་ ཁག་འབགཔ་དེ་གིས་ རྒྱུན་སྐྱོང་གི་ ལཱ་འབདཝ་དང་འབྲེལ་ འབྲུག་གློག་མེ་ལས་འཛིན་གྱི་ ལས་བྱེདཔ་ཚུ་ལུ་ སྦྱོང་བརྡར་ཡང་བྱིན་ནུག།
ང་བཅས་ཀྱིས་ ཁོང་དང་གཅིག་ཁར་ ལཱ་འབདཝ་ད་ ལག་ལེན་དངོས་བསྟར་གྱི་ སྦྱོང་བརྡར་ཐོབ་ཡོདཔ་བཞིན་དུ་ ཇ་པཱན་ཚོང་སྡེའི་ ཁག་འབག་གནས་ཡུན་ མཇུག་བསྡུ་བའི་ཤུལ་ལུ་ སྤྱི་ལོ་༢༠༡༩ ལས་ ཁོང་ར་གིས་ རྒྱུན་སྐྱོང་གི་ ལཱ་ཚུ་འབད་ཡི་ཟེར་ དབང་ཕྱུག་གིས་ བཤདཔ་ཨིན་པས།
སྤྱི་ལོ་༢༠༢༠ ཟླ་༡༢ པ་ཚུན་ རུས་པའི་ས་ ནུས་ཤུགས་རླུང་འཁོར་༢ ཀྱིས་ གློག་མེ་ཡུ་ནིཊ་ས་ཡ་༤.༨༢ ཐོན་སྐྱེད་འབད་དེ་ འོངས་འབབ་དངུལ་ཀྲམ་ས་ཡ་༢༤.༥༦༦ བཟོ་ཡོདཔ་ད་ སྤྱིར་སྙོམས་ལུ་ རླུང་འཁོར་༢ ཀྱིས་ ལོ་རེ་ལུ་ གློག་མེ་ཡུ་ནིཊ་ས་ཡ་༡.༢ རེ་ ཐོན་སྐྱེད་འབད་དོ་ཡོདཔ་ཨིན་པས།
སླར་འབྱུང་ནུས་ཤུགས་འཛིན་སྐྱོང་གི་ འཆར་གཞི་ཨམ་དང་འཁྲིལཝ་ད་ འབྲུག་ལུ་ རླུང་ཤུགས་དང་འབྲེལ་བའི་ནུས་ཤུགས་ མེ་ག་ཝཱཊ་༧༦༠ ཐོན་སྐྱེད་འབད་ནིའི་ འོས་འབབ་ཡོད་རུང་ ད་རེས་ ཆུར་བརྟེན་གློག་མེ་འཕྲུལ་སྦོམ་ཚུ་ མ་བརྩིས་བར་ སླར་འབྱུང་ནུས་ཤུགས་མེ་ག་ཝཱཊ་༩ མ་གཏོགས་ གཞི་བཙུགས་འབད་དེ་མེདཔ་ཨིན་པས།
དབང་ཕྱུག་གིས་ སླབ་མིའི་ནང་ གཞུང་གིས་ རུས་པའི་ས་དང་ དགའ་སེང་ལོ་ལུ་ ནུས་ཤུགས་མེ་ག་ཝཱཊ་བསྡོམས་༡༨ ཐོན་སྐྱེད་འབད་ཚུགས་མི་ ནུས་ཤུགས་རླུང་འཁོར་ཚུ་ གཞི་བཙུགས་འབད་ནི་གི་ འཆར་གཞི་བརྩམས་ནུག་ཟེར་ཨིན་པའི་གནས་ཚུལ།
About admin
Previous བཟོ་སྐྲུན་གྱི་ལཱ་ཚུ་ བསྣར་བཞག་མི་ལུ་བརྟེན་ བྱ་སྟབས་མ་བདེཝ་བྱུང་བའི་ཉོགས་བཤད།
Next གནས་ཚུལ་མདོར་བསྡུས།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།